Fiat 2000
Fiat 2000 je bio italijanski teški tenk iz Prvog svjetskog rata, proizvedena su samo dva primjerka ovog tenka. Kako je italijanska vojska imala nedostatak tenkova u Prvom svjetskom ratu, nije imala tenkovskih jedinica. Zadaću proizvodnje prvog italijanskog tenka preuzeo je Fiat 1916. godine. Prvi prototip ovog tenka predstavljen je 23. juna 1917. , a tenk je završen tek 1918. Fiat 2000 nije nikada upotrijebljen u borbama tokom Prvog svjetsko rata, zbog toga što su razvijena samo dva prototipa. Često je nazivan najtežim tenkom Prvog svjetskog rata. Kasnije je tenk poslan u Libiju u borbu protiv tamošnje gerile zajedno sa drugim tenkovima koji su nabavljeni od Francuske. Tenk se pokazao vrlo sporim s brzinom od 4 km/h, te nije mogao pratiti neprijatelja. U proljeće 1919. jedan od ova dva tenka je vraćen u Italiju.